title: Direttiva 2008/27/KE tal-Parlament Ewropew u tal-Kunsill tal- 11 ta’ Marzu 2008 li temenda d-Direttiva 2001/18/KE dwar ir-rilaxx intenzjonat fl-ambjent ta’ organiżmi modifikati ġenetikament, fir-rigward tas-setgħat ta’ implimentazzjoni konferiti lill-Kummissjoni

text:
               20.3.2008

               MT

               Il-Ġurnal Uffiċjali ta’ l-Unjoni Ewropea

               L 81/45

         DIRETTIVA 2008/27/KE TAL-PARLAMENT EWROPEW U TAL-KUNSILL
   tal-11 ta’ Marzu 2008
   li temenda d-Direttiva 2001/18/KE dwar ir-rilaxx intenzjonat fl-ambjent ta’ organiżmi modifikati ġenetikament, fir-rigward tas-setgħat ta’ implimentazzjoni konferiti lill-Kummissjoni
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw il-Kumitat tar-Reġjuni,
   Filwaqt li jaġixxu skond il-proċedura stabbilita fl-Artikolu 251 tat-Trattat (2)

   Billi:

               (1)

               Id-Direttiva 2001/18/KE (3) tipprovdi li ċerti miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (4).

               (2)

               Id-Deċiżjoni 1999/468/KE ġiet emendata bid-Deċiżjoni 2006/512/KE, li daħħlet il-proċedura regolatorja bi skrutinju għall-adozzjoni ta’ miżuri li għandhom kamp ta’ applikazzjoni ġenerali u huma mfassla biex jemendaw elementi mhux essenzjali ta’ strument bażiku adottat skond il-proċedura msemmija fl-Artikolu 251 tat-Trattat, inter alia billi jħassru xi wħud minn dawn l-elementi jew billi jiġi ssupplimentat l-istrument b’elementi ġodda mhux essenzjali.

               (3)

               Skond id-dikjarazzjoni tal-Parlament Ewropew, tal-Kunsill u tal-Kummissjoni (5) dwar id-Deċiżjoni 2006/512/KE, sabiex il-proċedura regulatorja bi skrutinju tkun applikabbli għall-istrumenti adottati skond il-proċedura msemmija fl-Artikolu 251 tat-Trattat, li diġà daħlu fis-seħħ, dawk l-istrumenti għandhom jiġu aġġustati skond il-proċeduri applikabbli.

               (4)

               Il-Kummissjoni għandha tingħata is-setgħa li tadotta l-miżuri meħtieġa għall-implimentazzjoni tad-Direttiva 2001/18/KE. Dawk il-miżuri huma maħsuba li jadattaw ċerti annessi, tistabbilixxi kriterji għan-notifika u tistabbilixxi l-limiti minimi. Billi dawk il-miżuri għandhom kamp ta’ applikazzjoni ġenerali u huma mfassla biex jemendaw l-elementi mhux essenzjali tad-Direttiva 2001/18/KE, inter alia billi jissupplimentawha b’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.

               (5)

               Id-Direttiva 2001/18/KE għandha għalhekk tiġi emendata skond dan.

               (6)

               Ladarba l-emendi lid-Direttiva 2001/18/KE permezz ta’ din id-Direttiva huma ta’ natura teknika u jikkonċernaw biss il-proċedura ta’ kumitat, m’hemmx il-ħtieġa li dawn ikunu trasposti mill-Istati Membri. Għalhekk m’hemmx il-ħtieġa li jiġu stabbiliti dispożizzjonijiet għal dan il-għan,

         ADOTTAW DIN ID-DIRETTIVA:
   Artikolu 1
   Emendi
   Id-Direttiva 2001/18/KE hija b’dan emendata kif ġej:

               (1)

               l-Artikolu 16(2) u 16(3) għandhu jinbidel b’dan li ġej:
               “2.   Il-kriterji u r-rekwiżiti ta’ informazzjoni msemmija fil-paragrafu 1 kif ukoll kull rekwiżit xieraq għas-sommarju tad-dossier, għandhom jiġu stabbiliti. Dawk il-miżuri, mfassla biex jemendaw elementi mhux essenzjali ta’ din id-Direttiva billi jissupplimentawha, għandhom jiġu adottati, wara konsultazzjoni mal-Kumitat Xjentifiku rilevanti, skond il-proċedura regolatorja bi skrutinju msemmija fl-Artikolu 30(3). Il-kriterji u r-rekwiżiti ta’ informazzjoni għandhom ikunu tali li jassiguraw livell għoli ta’ sigurtà lis-saħħa tal-bniedem u l-ambjent u jkunu bbażati fuq evidenza xjentifika disponnibli fuq din is-sigurtà u mill-esperjenza miksuba mir-rilaxx ta’ GMOs komparabbli.
               Ir-rekwiżiti stabbiliti fl-Artikolu 13(2) għandhom jiġu mibdula b’dawk adottati skond l-ewwel subparagrafu, u għandha tapplika l-proċedura stabbilita fl-Artikolu 13(3), (4), (5) u (6) u l-Artikoli 14 u 15.
               3.   Qabel tinbeda il-proċedura bi skrutinju msemmija fl-Artikolu 30(3) għal deċiżjoni fuq il-kriterji u r-rekwiżiti ta’ informazzjoni msemmija fil-paragrafu 1, il-Kummissjoni ser tagħmel il-proposta aċċessibbli għall-pubbliku. Il-pubbliku jista’ jagħmel kummenti lill-Kummissjoni fi żmien 60 jum. Il-Kummissjoni għandha tressaq dawn il-kummenti, flimkien ma’ analiżi, lill-Kumitat stabbilit skond l-Artikolu 30.”;

               (2)

               l-Artikolu 21(2) għandu jinbidel b’dan li ġej:
               “2.   Għal prodotti fejn traċċi tekniċi jew vantaġġużi li ma jistgħux jiġu evitati ta’ GMOs awtorizzati ma jistgħux jiġu esklużi, jista’ jiġi stabbilit limitu minimu li anqas minnu dawn il-prodotti m’għandhomx għalfejn jiġu ttikketjati skond id-dispożizzjoni tal-paragrafu 1.
               Il-livelli għandhom jiġu stabbiliti skond il-prodott ikkonċernat. Dawk il-miżuri, imfassla biex jemendaw elementi mhux essenzjali ta’ din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 30(3).”;

               (3)

               l-Artikolu 21(3), għandu jinbidel b’dan li ġej:
               “3.   Għall-prodotti maħsuba għall-ipproċessar dirett, il-paragrafu 1 m’għandux japplika għal traċċi ta’ GMOs awtorizzati fi proporzjoni li ma tkunx ogħla minn 0,9 % jew limiti aktar baxxi, kemm-il darba dawn it-traċċi ikunu aċċidentali jew teknikament inevitabbli.
               Il-livelli massimi msemmija fl-ewwel subparagrafu ta’ qabel jistgħu jiġu stabbiliti. Dawk il-miżuri, imfassla biex jemendaw elementi mhux essenzjali ta’ din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 30(3).”;

               (4)

               l-Artikolu 23(2), għandu jinbidel b’dan li ġej:
               “2.   Fi żmien 60 jum mid-data li jiġi irċevut it-tagħrif trażmess mill-Istat Membru għandha titteħed deċiżjoni dwar il-miżuri meħuda minn dak l-Istat Membru skond il-proċedura msemmija fl-Artikolu 30(2). Biex jiġi kkalkulat iż-żmien ta’ 60 jum, m’għandhux jittieħed kont ta’ kwalunkwe perjodu ta’ żmien li matulu l-Kummissjoni tkun qed tistenna iktar tagħrif li setgħet talbet mingħand min għamel in-notifika jew li matulhu tkun qed tfittex l-opinjoni tal-Kumitat jew Kumitati Xjentifiċi li jkun ġie jew li jkunu ġew ikkonsultati. Il-perjodu ta’ żmien li matulu l-Kummissjoni tkun qed tistenna l-opinjoni tal-Kumitat jew Kumitati Xjentifiċi li ġew ikkunsultati ma għandux ikun iktar minn 60 jum.
               Bl-istess mod, m’għandux jittieħed kont tal-perjodu ta’ żmien li l-Kunsill jieħu biex jaġixxi skond il-proċedura bi skrutinju msemmija fl-Artikolu 30(2).”;

               (5)

               l-Artikolu 26(2), għandu jinbidel b’dan li ġej:
               “2.   Il-kundizzjonijiet għall-implimentazzjoni tal-paragrafu 1 għandhom jitniżżlu, mingħajr ma jidduplikaw jew joħolqu inkonsistenzi ma’ dispożizzjonijiet ta’ tikkettar stabbiliti fil-leġislazzjoni eżistenti tal-Komunità. Dawk il-miżuri li jagħmlu dan, imfassla biex temenda elementi mhux essenzjali ta’ din id-Direttiva billi jissuplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 30(3). Meta dan isir, għandu jittieħed kont, kif xieraq, tad-dispożizzjonijiet dwar ittikkettar stabbiliti mill-Stati Membri skond il-leġiżlazzjoni tal-Komunità.”;

               (6)

               l-Artikolu 27 għandu jinbidel b’dan li ġej:
               “Artikolu 27
               Adattazzjoni ta’ l-Annessi għal progress tekniku
               L-adattazzjoni mal-progress tekniku ta’ Sezzjoni C u D ta’ l-Anness II, l-Annessi III sa VI, u sezzjoni C ta’ l-Anness VII, imfassla biex jemendaw elementi mhux essenzjali ta’ din id-Direttiva, għandhom jiġu adattati skond il-proċedura regolatorja bi skrutinju msemmija fl-Artikolu 30(3).”;

               (7)

               fl-Artikolu 30, il-paragrafu 3 għandu jinbidel b’dan li ġej:
               “3.   Fejn issir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.”;

               (8)

               fl-Anness II, l-ewwel paragrafu għandu jinbidel b’dan li ġej:
               “Dan l-Anness jiddeskrivi f’termini ġenerali l-għan li jrid jinkiseb, l-elementi li għandhom jitqiesu u l-prinċipji ġenerali u l-metodoloġija li għandhom jiġu segwiti biex titwettaq l-istima ta’ riskju ambjentali (e.r.a.) imsemmija fl-Artikoli 4 u 13. Jistgħu jinħolqu noti ta’ għajnuna teknika skond il-proċedura regulatorja msemmija fl-Artikolu 30(2) sabiex tiġi ffaċilitata l-implimentazzjoni u l-ispjegazzjoni ta’ dan l-Anness”;

               (9)

               fl-Anness IV, il-kliem introduttiv għandu jinbidel b’dan li ġej:
               “Dan l-Anness jiddeskrivi f’termini ġenerali t-tagħrif addizzjonali li għandu jiġi pprovdut f’każ ta’ notifika ta’ tqegħid fis-suq u tagħrif dwar rekwiżiti ta’ tikkettar dwar GMOs bħala prodotti li għandhom jitpoġġew fis-suq jew f’tali prodotti, u GMOs eżentati skond it-tieni subparagrafu ta’ l-Artikolu 2(4). Jistgħu jiġu żviluppati noti ta’ għajnuna teknika, fir-rigward, inter alia, ta’ deskrizzjoni ta’ kif il-prodott huwa maħsub li jintuża, skond il-proċedura msemmija fl-Artikolu 30(2) sabiex tiġi ffaċilitata l-implimentazzjoni u l-ispjegazzjoni ta’ dan l-Anness. Ir-rekwiżiti ta’l-ittikkettjar ta’ organiżmi eżentati kif stabblilit mill-Artikolu 26 għandu jiġi osservat billi jkunu pprovduti rakkomandazzjonijiet xierqa għall-użu u restrizzjonijiet għal tali użu:”;

               (10)

               fl-Anness VII, l-ewwel u t-tieni paragrafi għandhom jinbidlu b’dan li ġej:
               “Dan l-Anness jiddeskrivi f’termini ġenerali l-għan li jrid jinkiseb u l-prinċipji ġenerali li jridu jkunu segwiti fit-tfassil tal-pjan ta’ monitoraġġ imsemmi fl-Artikoli 13(2), 19(3) u 20. Jistgħu jinħolqu noti ta’ għajnuna teknika skond il-proċedura msemmija fl-Artikolu 30(2) sabiex tiġi ffaċilitata l-implimentazzjoni u l-ispjegazzjoni ta’ dan l-Anness.”.

         Artikolu 2
   Dħul fis-seħħ
   Din id-Direttiva għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 3
   Indirizzati
   Din id-Direttiva hija indirizzata lill-Istati Membri.

      Magħmul fi Strasburgu, 11 ta’ Marzu 2008.

            Għall-Parlament Ewropew

            Il-President

         H.-G. PÖTTERING

            F’isem il-Kunsill

            Il-President

         J. LENARČIČ

      (1)  ĠU C 161, 13.7.2007, p. 45.

      (2)  Opinjoni tal-Parlament Ewropew ta’ l-14 ta’ Novembru 2007 (għadha mhijiex ippubblikata fil-Ġurnal Uffiċjali) u Deċiżjoni tal-Kunsill tat-3 ta’ Marzu 2008.

      (3)  ĠU L 106, 17.4.2001, p. 1. Id-Direttiva kif emendata l-aħħar bir-Regolament (KE) Nru 1830/2003 (ĠU L 268, 18.10.2003, p. 24).

      (4)  ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

      (5)  ĠU C 255, 21.10.2006, p. 1.


title: Council Directive of 30 March 1971 amending the Directives of 14 June 1966 on the marketing of beet seed, fodder plant seed, cereal seed and seed potatoes, the Directive of 30 June 1969 on the marketing of seed of oil and fibre plants and the Directive of 29 September 1970 on the marketing of vegetable seed

text:
Avviż Legali Importanti

|

31971L0162

Official Journal L 087 , 17/04/1971 P. 0024 - 0028 Danish special edition: Series I Chapter 1971(I) P. 0209  English special edition: Series I Chapter 1971(I) P. 0232  Greek special edition: Chapter 03 Volume 6 P. 0176  Spanish special edition: Chapter 03 Volume 4 P. 0171  Portuguese special edition Chapter 03 Volume 4 P. 0171  Finnish special edition: Chapter 3 Volume 3 P. 0182  Swedish special edition: Chapter 3 Volume 3 P. 0182

		Id-Direttiva tal-Kunsilltat-30 Marzu 1971li temenda d-Direttivi ta' l-14 Ġunju 1966 dwar il-marketing taż-żerriegħa tal-pitravi, taż-żerriegħa tal-pjanti ta' l-għalf, taż-żerriegħa taċ-ċereali u tal-patata taż-żrigħ, id-Direttiva tat-30 Ġunju 1969 dwar il-bejgħ taż-żerriegħa tal-pjanti taż-żejt u tal-fibra u d-Direttiva tad-29 Settembru 1970 dwar il-bejgħ taż-żerriegħa tal-ħaxix(71/162/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 43 u 100 tiegħu;Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew [1];Wara li kkunsidra l-Opinjoni tal-Kumitat Ekonomiku u Soċjali,Billi huwa xieraq, għar-raġunijiet elenkati fis-segwenti reċitazzjonijiet, li jiġu emendati ċerti disposizzjonijiet tad-Direttivi tal-Kunsill ta' l-14 Ġunju 1966 dwar il-bejgħ taż-żerriegħa tal-pitravi [2], kif emendati bid-Direttiva tat-18 Frar 1969 [3], dwar il-bejgħ taż-żerriegħa tal-pjanti ta' l-għalf [4], kif emendata bid-Direttiva tat-18 Frar 1969 [5], dwar il-bejgħ taż-żerriegħa taċ-ċereali [6], kif emendata bid-Direttiva tat-18 Frar 1969 [7], u dwar il-bejgħ tal-patata taż-żrigħ [8], kif emendata bid-Direttiva tat-18 Frar 1969 [9], tad-Direttiva tat-30 Ġunju 1969 [10] dwar il-bejgħ taż-żerriegħa tal-pjanti taż-żejt u tal-fibra u tad-Direttiva tad-29 Settembru 1970 [11] dwar il-bejgħ taż-żerriegħa tal-ħaxix;Billi katalogu komuni ta' varjetajiet ta' speċi ta' pjanti agrikoli kien hemm provvediment dwaru fid-Direttiva tal-Kunsill tad-29 Settembru 1970;Billi bażikament l-emendi tekniċi għall-Annessi għandhom jiġu ffaċilitati permezz ta' proċedura espedjenti;Billi huwa meħtieġ li jiġi awtorizzat fil-futur l-użu tat-tikketti li jeħlu;Billi d-disposizzjonijiet dwar testijiet komparattivi għandhom jiġu mwessa';Billi huwa xieraq li ċerti ġeneri ta' pjanti ta' l-għalf jiġu suddiviżi f'diversi speċi ta' l-akbar importanza għall-agrikoltura, u li jiġu emendati ċerti disposizzjonijiet tekniċi;Billi fil-każ taż-żerriegħa tal-pjanti taż-żejt u tal-fibra, l-ispeċi tar-riġnuwa (fażola tal-kastru) u tal-ġulġlien m'hemmx għalfejn jinżammu fi ħdan l-iskop tad-Direttiva; billi, minn-naħa l-oħra, huwa xieraq li jiġu stipulati disposizzjonijiet partikolari fir-rigward ta' monoecious;ADOTTA DIN ID-DIRETTIVA:Artikolu 1Id-Direttiva ta' l-14 Ġunju 1966 dwar il-bejgħ taż-żerriegħa tal-pitravi għandha tiġi emendata kif ġej:1. Is-segwenti għandu jidħol minflok l-Artikolu 6:"l-Istati Membri għandhom jipprovdu li d-deskrizzjoni tal-komponenti ġeneoloġiċi li jistgħu jkunu meħtieġa tiġi, jekk min irabbi hekk jitlob, trattata bħala kunfidenzjali.";2. Is-segwenti għandu jiżdied ma' l-Artikolu 11 (1) (a) wara l-kliem"għaż-żerriegħa ċċertifikata";"l-użu tat-tikketti li jeħlu għandu jkun awtorizzat; dawn jistgħu jintużaw bħala siġilli uffiċjali;"3. Id-data ta' l-1 Lulju 1972 għandha tidħol minflok id-data mogħtija fl-aħħar sentenza ta' l-Artikolu 16 (2).4. Is-segwenti għandu jidħol minflok l-Artikolu 20 (1):"1. It-testijiet komparattivi tal-Komunità għandhom isiru fi ħdan il-Komunità għall-kontroll ta' wara l-kampjuni taż-żerriegħa tal-pitravi ċċertifikata miġbura waqt il-verifiki tal-kampjuni. Is-sodisfazzjon tal-kondizzjonijiet li magħhom iż-żerriegħa trid tkun konformi jista' jiġi vverifikat waqt it-testijiet ta' wara l-kontroll. L-arranġamenti sabiex jinżammu t-testijiet u r-riżultati tagħhom għandhom jintbagħtu lill-Kumitat li hemm referenza dwaru fl-Artikolu 21.";5. L-Artikolu segwenti għandu jiġi miżjud wara l-Artikolu 21:"Artikolu 21aIl-Kunsill, waqt li jaġixxi fuq proposta mill-Kummissjoni u fid-dawl tat-tagħrif xjentifiku u tekniku kurrenti, għandu jadotta l-emendi kollha li għandhom isiru fl-Annessi."Artikolu 2Id-Direttiva ta' l-14 Ġunju 1966 dwar il-bejgħ taż-żerriegħa tal-pjanti ta' l-għalf għandha tiġi emendata kif ġej:1) Fl-Artikolu 2(1) (A) (a), għall-kliem:"Agrostis spec | Ħaxix iebes ta' l-ispeċi Agrostis" |għandhom jiġu sostitwiti s-segwenti:"Agrostis canina L. ssp. canina Hwd. | Agrostis canina L. |Agrostis gigantea | Agrostis gigantea |Agrostis stolonifera L. | Agrostis stolonifera L. |Agrostis tenius Sibth. | Agrostis tenius Sibth."; |2) Fl-Artikolu 2(1) (A) (a), għall-kliem:"Lolium spec. | Sikrana" |għandhom jiġu sostitwiti s-segwenti:"Lolium multiflorum Lam. | Sikrana Taljana (inkluża sikrana Westerwold) |Lolium perenne L | Sikrana perenni |Lolium x hybridum Hausskn. | Sikrana ibrida."; |3) Fl-Artikolu 2(1) (A) (a), għall-kliem:"Poa spec. | Mellieġ" |għandhom jiġu sostitwiti s-segwenti:"Poa annua L. | Mellieġ annwali |Poa nemoralis L. | Mellieġ ta' l-injam |Poa palustris L. | Mellieġ ta' l-għadajjar |Poa pratensis L. | Mellieġ taz-zokk lixx |Poa trivialis L. | Mellieġ taz-zokk aħrax."; |4) Fl-Artikolu 2(1) (A) (b), għall-kliem:"Lupinus spec. Lupinus perennis L. | apparti milli Lupini apparti milli perenni" |Għandhom jiġu sostitwiti s-segwenti:"Lupinus albus L. | Lupina bajdanija |Lupins angustifolius L. | Lupina kaħlanija |Lupinus luteus L. | Lupina safranija."; |5) Fl-Artikolu 2(1) (A) (b), għall-kliem:"Vicia spec Vicia faba major L. | apparti milli Ġulbiena u fażola minbarra ful aħdar" |Għandhom jiġu sostitwiti s-segwenti:"Vicia faba L.ssp.faba var. equina Pers. | Favetta |Vicia faba L var. minor (Peterm) bull. | Favetta |Vicia pannonica Crantz | Ġulbiena Ungeriża |Vicia sativa L. | Ġulbiena komuni |Vicia villosa Roth | Ġulbiena mxewka."; |6. Fl-Artikolu 3 (1), għall-kliem:"Lolium spec." |għandhom jiġu sostitwiti s-segwenti:"Lolium multiflorum Lam. |Lolium perenne L. |Lolium x hybridum Hausskn."; |7. Is-segwenti għandu jidħol minflok l-Artikolu 6:"l-Istati Membri għandhom jipprovdu li d-deskrizzjoni tal-komponenti ġeneoloġiċi li jistgħu jkunu meħtieġa għandha, jekk min ikabbar hekk jitlob, li tkun ittrattata bħala kunfidenzjali.";8. Is-segwenti għandu jiżdied ma' l-Artikolu 10 (1) (a) wara l-kliem"għal żerriegħa kummerċjali";"l-użu tat-tikketti li jeħlu għandu jkun awtorizzat, dawn jistgħu jintużaw bħala siġilli uffiċjali;."9. Id-data ta' l-1 Lulju 1972 għandha tidħol minflok dik mogħtija fl-aħħar sentenza ta' l-Artikolu 16 (2).10. Is-segwenti għandu jidħol minflok l-Artikolu 20 (1):"1. It-testijiet komparattivi tal-Komunità għandhom isiru fi ħdan il-Komunità għall-kontroll ta' wara l-kampjuni taż-żerriegħa bażika, b'eċċezzjoni ta' dik tal-varjetajiet ibridi jew sintetiċi, u taż-żerriegħa ċċertifikata tal-pjanti ta' l-għalf, miġbura waqt il-verifiki tal-kampjuni. Is-sodisfazzjon tal-kondizzjonijiet li magħhom iż-żerriegħa trid tkun konformi jista' jkun ivverifikat waqt it-testijiet ta' wara l-kontroll. L-arranġamenti sabiex jinżammu t-testijiet u r-riżultati tagħhom għandhom jintbagħtu lill-Kumitat li hemm referenza dwaru fl-Artikolu 21.";11. Is-segwenti Artikolu għandu jiġi miżjud wara l-Artikolu 21:"Artikolu 21aIl-Kunsill, waqt li jaġixxi fuq proposta mill-Kummissjoni u fid-dawl tat-tagħrif xjentifiku u tekniku kurrenti, għandu jadotta l-emendi kollha li sejrin isiru fl-Annessi.";12. Fl-Anness II (I) (3) (A) (a), il-kliem "Agrostis gigantea Roth" għandu jidħol minflok il-kliem "Agrostis alba" u l-kliem "Lolium multiflorum Lam". minflok il-kliem "Lolium multiflorum spec".13. Fl-Anness II (I) (3) (A) (b), iċ-ċifra "1.5" għandha tidħol minflok "0.1" biex tindika l-kontenut massimu taż-żerriegħa tal-ħaxix ħażin għal Hedysarum coronarium L.14. Is-segwenti għandu jiġi miżjud ma' l-Anness II (I) (3) (B):"(f) In-numru taż-żerriegħa ta' Rumex obstusifolius u Rumex crispus m'għandux jeċċedi 2 f'kampjun ta' 5 grammi";15. Is-segwenti għandu jidħol minflok it-test ta' l-Anness II (I) (3) (C) (a):"(a) Il-perċentwali bin-numru taż-żerriegħa ta' kulur ieħor m'għandux jeċċedi 2 fil-każ ta' lupini morri u 1 fil-każ ta' lupini oħrajn.";16. Is-segwenti għandu jidħol minflok it-test ta' l-Anness II (III) (4) (a):"Il-perċentwali bin-numru taż-żerriegħa ta' kulur ieħor m'għandux jeċċedi 4 fil-każ ta' lupini morri u 1 fil-każ ta' lupini oħrajn.";17. Is-segwenti għandu jiġi miżjud ma' l-Anness IV (A) (a):"10. Għall-varjetajiet taż-żerriegħa tal-ħaxix li għalihom ebda eżami dwar il-valur għaż-żera' u użu ma jkun sar permezz ta' l-Artikolu 4 (2) (a) tad-Direttiva tal-Kunsill tad-29 Settembru 1970 [12] dwar il-katalgu komuni ta' varjetajiet ta' speċi ta' pjanti agrikoli: "mhux intiż għall-produzzjoni ta' l-għalf"."Artikolu 3Id-direttiva ta' l-14 Ġunju 1966 dwar il-bejgħ taż-żerriegħa taċ-ċereali għandha tiġi emendata kif ġej:1) Fl-Artikolu 2(1) (A), għall-kliem:"Zea mays L. | Qamħirrum" |għandhom jiġu sostitwiti s-segwenti:"'Zea mays L.except Zea mays convar. microsperma (Koern) u Zea mays convar saccharata (Koern) | Qamħirrum minbarra popcorn u qamħirrum ħelu."; |2. Is-segwenti għandu jidħol minflok l-Artikolu 6:"l-Istati Membri għandhom jipprovdu li d-deskrizzjoni tal-komponenti ġeneoloġiċi li jistgħu jkunu meħtieġa tkun, jekk min ikabbar hekk jitlob, ittrattata bħala kunfidenzjali.";3. Is-segwenti għandu jiżdied ma' l-Artikolu 10 (1) (a) wara l-kliem"tat-tieni ġenerazzjoni;":"l-użu tat-tikketti li jeħlu għandu jkun awtorizzat; dawn jistgħu jintużaw bħala siġilli uffiċjali;";4. Id-data tal-1 Lulju 1972 għandha tidħol minflok dik mogħtija fl-aħħar sentenza ta' l-Artikolu 16 (2).5. Is-segwenti għandu jidħol minflok l-Artikolu 20 (1):"Testijiet komparattivi tal-Komunità għandhom isiru fi ħdan il-Komunità għall-kontroll ta' wara l-kampjuni taż-żerriegħa bażika, b'eċċezzjoni ta' dik tal-varjetajiet ibridi jew sintetiċi, u taż-żerriegħa ċċertifikata tal-kwalitajiet kollha taċ-ċereali, miġbura waqt il-verifiki tal-kampjunar. Is-sodisfazzjon tal-kondizzjonijiet li magħhom iż-żerriegħa trid tkun konformi jista' jiġi verifikat waqt it-testijiet ta' wara l-kontroll. L-arranġamenti sabiex jinżammu t-testijiet u r-riżultati tagħhom għandhom jintbagħtu lill-Kumitat li hemm referenza dwaru fl-Artikolu 21.";6. Is-segwenti Artikolu għandu jiġi miżjud wara l-Artikolu 21:"Artikolu 21aIl-Kunsill, waqt li jaġixxi fuq proposta mill-Kummissjoni u fid-dawl tat-tagħrif xjentifiku u tekniku kurrenti, għandu jadotta l-emendi kollha li sejrin isiru fl-Annessi."Artikolu 4Id-Direttiva ta' l-14 Ġunju 1966 dwar il-bejgħ tal-patata taż-żrigħ għandha tiġi emendata kif ġej:1. L-Artikolu 21 għandu jiġi mħassar;2. Is-segwenti għandu jiżdied ma' l-Artikolu 14(1):"Is-sodisfazzjon tal-kondizzjonijiet minimi l-oħra stipulati fl-Anness I jista' wkoll jiġi vverifikat matul il-verifiki komparattivi.";3. Id-data ta' l-1 Lulju 1972 għandha tidħol minflok dik mogħtija fl-aħħar sentenza ta' l-Artikolu 15 (2).4. Is-segwenti Artikolu għandu jiġi miżjud wara l-Artikolu 19:"Artikolu 19aIl-Kunsill, waqt li jaġixxi fuq proposta mill-Kummissjoni u fid-dawl tat-tagħrif xjentifiku u tekniku kurrenti, għandu jadotta l-emendi kollha li sejrin isiru fl-Annessi."Artikolu 5Id-Direttiva tat-30 Ġunju 1969 dwar il-bejgħ taż-żerriegħa tal-pjanti taż-żejt u tal-fibra għandha tiġi emendata kif ġej:1. Fl-Artikolu 2 il-kliem "Ricinus communis L - Żerriegħa tar-riġnuwa" u "Sesamum orientale L - Ġulġlien (orjentali)" u r-referenzi kollha għaż-żerriegħa tar-riġnuwa u l-ġulġlien għandhom jiġu mħassra.2. Is-segwenti għandu jiżdied ma' l-Artikolu 2 (1):(a) fit-tmiem tas-Sezzjoni B (b), il-kliem:"jew, fejn ikun xieraq, "iż-żerriegħa ċċertifikata, tat-tielet ġenerazzjoni";;";(b) fis-Sezzjoni C, qabel il-kelma "qanneb", il-kelma "dioċenea"(c) fis-Sezzjoni D, wara l-kliem "ful salvaġġ", il-kliem "qanneb monoċeneu"(d) fis-Sezzjoni D (b), wara l-kliem"iż-żerriegħa ċċertifikata, tat-tieni ġenerazzjoni", il-kliem:"jew, fejn ikun xieraq, tal-kategorija "taż-żerriegħa ċċertifikata, tat-tielet ġenerazzjoni";;";(e) fl-aħħar tas-Sezzjoni E (b), il-kliem:"jew, fejn ikun xieraq, li hija ntiża għall-produzzjoni taż-żerriegħa tal-kategorija "żerriegħa ċċertifikata, tat-tielet ġenerazzjoni";;";(f) wara s-Sezzjoni E is-segwenti:"E Żerriegħa ċertifikata, tat-tieni ġenerazzjoni (qanneb monoċeu): żerriegħa(a) li hija ta' dixxendenza diretta minn żerriegħa ċċertifikata ta' l-ewwel ġenerazzjoni li ġiet stabbilita u kkontrollata uffiċjalment bl-għan speċjali li tiġi prodotta żerriegħa ċċertifikata tat-tieni ġenerazzjoni(b) li hija intiża għall-produzzjoni tal-qanneb li għandu jiġi maħsud meta joħroġ il-fjur;(c) li jissodisfa l-kondizzjonijiet stipulati fl-Annessi I u II għaż-żerriegħa ċċertifikata; u(d) li jkun instab permezz ta' eżami uffiċjali li jissodisfa l-kondizzjonijiet hawn fuq imsemmija.";3. Is-segwenti għandu jidħol minflok l-Artikolu 6:"l-Istati Membri għandhom jipprovdu li d-deskrizzjoni tal-komponenti ġeneoloġiċi li jistgħu jkunu meħtieġa tiġi, jekk min ikabbar hekk jitlob, ittrattata bħala kunfidenzjali.";4. Is-segwenti għandu jiżdied ma' l-Artikolu 10 (1) wara l-kliem"għaż-żerriegħa kummerċjali":"l-użu ta' tikketti li jeħlu għandu jkun awtorizzat; dawn jistgħu jintużaw bħala siġilli uffiċjali;";5. Id-data ta' l-1 Lulju 1973 għandha tidħol minflok dik mogħtija fl-aħħar sentenza ta' l-Artikolu 15 (2).6. Is-segwenti għandu jidħol minflok l-Artikolu 19 (1):"1. Testijiet komparattivi tal-Komunità għandhom isiru fi ħdan il-Komunità għall-kontroll ta' wara-l-kampjuni taż-żerriegħa bażika, b'eċċezzjoni ta' dik tal-varjetajiet ibridi jew sintetiċi, u taż-żerriegħa ċċertifikata tal-kwalitajiet kollha tal-pjanti taż-żejt u tal-fibra, miġbura waqt il-verifiki tal-kampjuni. Is-sodisfazzjon tal-kondizzjonijiet li magħhom iż-żerriegħa trid tkun konformi jista' jiġi verifikat waqt it-testijiet ta' wara l-kontroll. L-arranġamenti sabiex jinżammu t-testijiet u r-riżultati tagħhom għandhom jintbagħtu lill-Kumitat li hemm referenza dwaru fl-Artikolu 21.";7. Is-segwenti Artikolu għandu jiġi miżjud wara l-Artikolu 20:"Artikolu 20aIl-Kunsill, waqt li jaġixxi fuq proposta mill-Kummissjoni u fid-dawl tat-tagħrif xjentifiku u tekniku kurrenti, għandu jadotta l-emendi kollha li sejrin isiru fl-Annessi.";8. Fl-Anness I (5) u fl-Anness II (1) (2) (A), il-kliem "iż-żerriegħa tar-riġnuwa" u "Ricinus communis","Sesamum orientale L", u l-ispeċifikazzjonijiet kollha li għandhom x'jaqsmu ma' l-istess, għandhom jiġu mħassra.9. Fl-Anness II (1) (2) (B) (e), il-kliem "Cannabis sativa" għandhom jidħlu minflok il-kliem "Linum usitatissimum".Artikolu 6Id-Direttiva tad-29 Settembru 1970 dwar il-bejgħ taż-żerriegħa tal-ħaxix għandha tiġi emendata kif ġej:1. Is-segwenti għandu jidħol minflok l-Artikolu 39 (1):"1. It-testijiet komparattivi tal-Komunità għandhom isiru fi ħdan il-Komunità għall-kontroll ta' wara l-kampjuni taż-żerriegħa bażika, b'eċċezzjoni ta' dik tal-varjetajiet ibridi u sintetiċi, u taż-żerriegħa tal-ħaxix iċċertifikata jew normali, miġbura waqt il-verifiki tal-kampjuni. Is-sodisfazzjon tal-kondizzjonijiet li magħhom iż-żerriegħa trid tkun konformi jista' jiġi vverifikat waqt it-testijiet ta' wara l-kontroll. L-arranġamenti sabiex jinżammu t-testijiet u r-riżultati tagħhom għandhom jintbagħtu lill-Kumitat li hemm referenza dwaru fl-Artikolu 40.";2. Is-segwenti Artikolu għandu jiġi miżjud wara l-Artikolu 40:"Artikolu 40aIl-Kunsill, waqt li jaġixxi fuq proposta mill-Kummissjoni u fid-dawl tat-tagħrif xjentifiku u tekniku kurrenti, għandu jadotta l-emendi kollha li sejrin isiru fl-Annessi."Artikolu 7L-Istati Membri għandhom idaħħlu fis-seħħ il-liġijiet, ir-regolamenti jew id-disposizzjonijiet amministrattivi meħtieġa sabiex jiġu konformi:(a) b'effett mill-1 Lulju 1970, mad-disposizzjonijiet ta' l-Artikolu 1 (3), ta' l-Artikolu 2 (9), ta' l-Artikolu 3 (4), ta' l-Artikolu 4 (3) u ta' l-Artikolu 5 (1), (2) u (7),(b) mhux aktar tard mill-1 Lulju 1972, mad-disposizzjonijiet ta' l-Artikolu 1 (1), ta' l-Artikolu 2 (7) u (17), ta' l-Artikolu 3 (2), ta' l-Artikolu 4 (1), ta' l-Artikolu 5 (3) u ta' l-Artikolu 6;(c) mhux aktar tard mill-1 Lulju 1971, mad-disposizzjonijiet l-oħra ta' din id-Direttiva.Artikolu 8Din id-Direttiva hija indirizzata lill-Istati Membri.Magħmula fi Brussel, 30 Marzu 1971.Għall-KunsillIl-PresidentM. Schumann[1] ĠU Nru C 101, 4.8.1970, p. 44.[2] ĠU Nru 125, 11.7.1966, p. 2290/66.[3] ĠU Nru L 48, 26.2.1969, p. 4.[4] ĠU Nru 125, 11.7.1966, p. 2298/66.[5] ĠU Nru L 48, 26.2.1969, p. 8.[6] ĠU Nru 125, 11.7.1966, p. 2309/66.[7] ĠU Nru L 48, 26.2.1969, p. 1.[8] ĠU Nru 125, 11.7.1966, p. 2320/66.[9] ĠU Nru L 48, 26.2.1969, p. 7.[10] ĠU Nru L 169, 10.7.1969, p. 3.[11] ĠU Nru L 225, 12.10.1970, p. 7.[12] ĠU Nru L 225, 12.10.1970, p. 1.--------------------------------------------------


title: Direttiva tal-Kummissjoni 2007/17/KE tat- 22 ta' Marzu 2007 li temenda d-Direttiva tal-Kunsill 76/768/KEE, dwar il-prodotti kosmetiċi, sabiex l-Annessi III u VI tagħha jiġu adattati għall-progress tekniku Test b'rilevanza għaż-ŻEE.

text:
               29.2.2008

               MT

               Il-Ġurnal Uffiċjali ta’ l-Unjoni Ewropea

               161

         DIRETTIVA TAL-KUMMISSJONI 2007/17/KE
   tat-22 ta' Marzu 2007
   li temenda d-Direttiva tal-Kunsill 76/768/KEE, dwar il-prodotti kosmetiċi, sabiex l-Annessi III u VI tagħha jiġu adattati għall-progress tekniku
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet ta' l-Istati Membri li għandhom x’jaqsmu mal-prodotti kosmetiċi (1), u b’mod partikolari l-Artikolu 8(2) tagħha,
   Wara konsultazzjoni mal-Kumitat Xjentifiku għall-Prodotti tal-Konsumatur,
   Billi:

               (1)

               L-Anness VI tad-Direttiva 76/768/KEE jistabbilixxi lista ta’ preservattivi permessi fil-prodotti kożmetiċi. Is-sustanzi elenkati fl-Anness VI, immarkati bis-simbolu (*), jistgħu jintużaw f’konċentrazzjonijiet oħra barra dawk iffissati f'dak l-Anness għal skopijiet mhux ta’ preservazzjoni, jekk l-iskop speċifiku jkun ovvju mill-preżentazzjoni tal-prodott. Madankollu, l-użu ta' dawn is-sustanzi jista' jiġi ristrett f'Annessi oħra ta' dik id-Direttiva.

               (2)

               Is-sustanzi elenkati fl-Anness VI, immarkati bis-simbolu (*), ma jistgħux jintużaw f’konċentrazzjonijiet oħra barra dawk iffissati f'dak l-Anness u r-restrizzjonijiet l-oħra stipulati hemmhekk japplikaw ukoll meta dawk is-sustanzi jintużaw għal skopijiet speċifiċi oħrajn.

               (3)

               Il-Kumitat Xjentifiku għall-Prodotti tal-Konsumatur, minn hawn 'il quddiem “l-SCCP”(Scientific Committee on Consumer Products), ħareġ opinjoni li tistqarr li r-restrizzjonijiet fuq il-livell ta’ l-użu u t-twissijiet fl-Anness VI għandhom japplikaw ukoll jekk il-preservattivi mmarkati bis-simbolu (*) jintużaw għal għanijiet speċifiċi oħrajn.

               (4)

               Il-Kummissjoni għalhekk għamlet sejħa lill-industrija biex tissottometti fajls ta’ sikurezza għal sustanzi elenkati bis-simbolu (*) meta użati f’konċentrazzjonijiet ogħla għal skopijiet speċifiċi oħrajn.

               (5)

               Fuq il-bażi ta’ dawk il-fajls ta’ sikurezza, l-SCCP ikkonkluda li l-użu ta' bosta mis-sustanzi ta' preservazzjoni fl-Anness VI għal skopijiet speċifiċi oħrajn f'konċentrazzjonijiet ogħla huwa sikur.

               (6)

               Il-limiti sikuri ta’ konċentrazzjoni għal dawk is-sustanzi ta’ preservazzjoni meta jintużaw għal skopijiet speċifiċi oħrajn għandhom jiġu inklużi fl-Anness III tad-Direttiva 76/768/KEE. Għal skopijiet ta' ċarezza, irid jiġi indikat għad-daħliet rilevanti fl-Anness III li l-istess sustanza hija mniżżla fl-Annness VI ta’ dik id-Direttiva.

               (7)

               Is-sustanzi li ma tqisux sikuri mill-SCCP meta użati f’konċentrazzjonijiet barra dawk stipulati fl-Anness VI għal skopijiet speċifiċi oħrajn għandhom ikunu suġġetti għar-restrizzjonijiet stipulati f’dak l-Anness għal użu bħala preservattivi. Is-simbolu (*), għalhekk, għandu jitħassar minn dawk is-sustanzi fl-Anness VI.

               (8)

               Sabiex ikun assigurat approċċ koerenti, is-sustanzi kollha elenkati fl-Anness VI, li jistgħu jiżdiedu wkoll mal-prodotti kożmetiċi, għal skopijiet speċifiċi oħra, f'konċentrazzjonijiet ogħla minn dawk stipulati f'dak l-Anness, għandhom jiġu mmarkati bis-simbolu (*).

               (9)

               Barra minn hekk, l-SCCP qies li huwa sikur li tiżdied il-konċentrazzjoni massima ta' aċidu benżoiku u melħ tas-sodju fi prodotti li jitlaħalħu u prodotti tal-kura tal-ħalq u li tiżdied il-konċentrazzjoni massima ta’ zinc pyrithione għall-użu preservattiv fi prodotti tax-xagħar li jitlaħalħu. Huwa għalhekk xieraq li jiġu emendati n-numri ta’ referenza 1 sa 8 ta’ l-Anness VI tad-Direttiva 76/768/KEE skond dan.

               (10)

               L-SCCP hija wkoll ta’ l-opinjoni li l-methyldibromo glutaronitrile m’għandu jkun preżenti fl-ebda prodott kożmetiku, peress li l-ebda livelli sikuri ta’ użu fil-prodotti kożmetiċi li jitħallew jew li jitlaħalħu ma ġew stabbiliti. Huwa għalhekk xieraq li dik is-sustanza titħassar min-numru ta’ referenza 36 ta’ l-Anness VI tad-Direttiva 76/768/KEE.

               (11)

               Id-Direttiva Nru 76/768/KEE għandha għalhekk tiġi emendata skond dan.

               (12)

               Il-miżuri previsti f’din id-Direttiva huma skond l-opinjoni tal-Kumitat Permanenti dwar il-Prodotti Kożmetiċi,

         ADOTTAT DIN ID-DIRETTIVA:
   Artikolu 1
   L-Annessi III u VI tad-Direttiva 76/768/KEE huma emendati skond l-Anness ta’ din id-Direttiva.
   Artikolu 2
   L-Istati Membri għandhom jieħdu kull miżura meħtieġa sabiex jiżguraw li mit-23 ta' Marzu 2008 prodotti kosmetiċi li ma jikkonformawx ma’ din id-Direttiva ma jitqegħdux fis-suq minn manifatturi Komunitarji jew minn importaturi stabbiliti fi ħdan il-Komunità.
   L-Istati Membri għandhom jieħdu kull miżura meħtieġa sabiex jiżguraw li dawn il-prodotti la jinbiegħu u lanqas jingħataw lill-konsumatur aħħari wara it-23 ta' Ġiunju 2008.
   Artikolu 3
   1.   L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sa mhux aktar tard mit-23 ta' Settembru 2007. Għandhom minnufih jikkomunikaw lill-Kummissjoni t-test ta' dawn id-dispożizzjonijiet u skeda ta' korrelazzjoni bejn dawn id-dispożizzjonijiet u din id-Direttiva.
   Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu akkumpanjati mit-tali referenza fl-okkazzjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġi nazzjonali li jadottaw fil-qasam kopert minn din id-Direttiva.
   Artikolu 4
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, 22 ta' Marzu 2007.

            Għall-Kummissjoni

         Günter VERHEUGEN

            Viċi President

      (1)  ĠU L 262, 27.9.1976, p. 169. Id-Direttiva kif emendata l-aħħar bid-Direttiva tal-Kummissjoni 2007/1/KE (ĠU L 25, 1.2.2007, p. 9).

      ANNESS
      Id-Direttiva 76/768/KEE hija emendata kif ġej:

                  (1)

                  L-Anness III, l-ewwel parti, hija emendata kif ġej:
                  In-numri ta’ referenza li ġejjin 98 u 101 jiżdiedu kif indikat hawn isfel:

                              Numru ta' Referenza

                              Sustanza

                              Restrizzjonijiet

                              Kundizzjonijiet dwar l-użu u twissijiet li għandhom jiġu stampati fuq it-tikketta

                              Kamp ta’ applikazzjoni u/jew użu

                              Il-konċentrazzjoni massima awtorizzata fil-prodott kożmetiku finali

                              Limitazzjonijiet u rekwiżiti oħra

                              a

                              b

                              c

                              d

                              e

                              f

                              “98

                              Salicylic acid (1)

                              (CAS No 69-72-7)

                                          a)

                                          Prodotti tax-xagħar li jitlaħalħu

                                          b)

                                          Prodotti oħrajn

                                          a)

                                          3,0 %

                                          b)

                                          2,0 %

                              Mhux biex jintuża f’taħlitiet għat-tfal taħt it-tliet snin, ħlief għal xampus.
                              Għal skopijiet oħra barra dawk li jfixklu l-iżvilupp tal-mikro-organiżmi fil-prodott. Dan l-iskop irid ikun ovvju mill-preżentazzjoni tal-prodott.

                              Mhux biex jintuża għat-tfal taħt it-tliet snin (2).

                              99

                              Sulfiti u bisulfiti inorganiċi (3)

                                          a)

                                          prodotti tax-xagħar ossidattivi

                                          b)

                                          Prodotti li jillixxaw ix-xagħar

                                          c)

                                          Prodotti tal-wiċċ biex tismar mingħajr xemx

                                          d)

                                          Prodotti oħrajn biex tismar mingħajr ix-xemx

                                          a)

                                          0,67 % espressi bħala SO2 ħieles

                                          b)

                                          6,7 % espressi bħala SO2ħieles

                                          c)

                                          0,45 % espressi bħala SO2ħieles

                                          d)

                                          0,40 % espressi bħala SO2ħieles

                              Għal skopijiet oħra barra dawk li jfixklu l-iżvilupp tal-mikro-organiżmi fil-prodott. Dan l-iskop irid ikun ovvju mill-preżentazzjoni tal-prodott.

                              100

                              Triclocarban (4)

                              (CAS No 101-20-2)

                              Prodotti li jitlaħalħu

                              1,5 %

                              Kriterji tal-purità:

                                          3,3', 4,4'-Tetrachloroazobenzene <1 ppm

                                          3,3', 4,4'-Tetrachloroazoxybenzene <1 ppm

                                    Għal skopijiet oħra barra dawk li jfixklu l-iżvilupp tal-mikro-organiżmi fil-prodott. Dan l-iskop irid ikun ovvju mill-preżentazzjoni tal-prodott.

                              101

                              Zinc pyrithione (5)

                              (CAS No 13463-41-7)

                              Prodotti tax-xagħar li ma jitlaħalħux

                              0,1 %

                              Għal skopijiet oħra barra dawk li jfixklu l-iżvilupp tal-mikro-organiżmi fil-prodott. Dan l-iskop irid ikun ovvju mill-preżentazzjoni tal-prodott.

                  (2)

                  L-Anness VI, l-ewwel parti, hija emendata kif ġej:

                              a)

                              Fil-kolonna b, is-simbolu “(*)” jitħassar għan-numri ta’ referenza 1, 2, 4, 7, 12, 14, 18, 19, 21, 22, 24, 25, 26, 27, 28, 29, 30, 32, 33, 35, 37, 42 u 47.

                              b)

                              Fil-kolonna b, is-simbolu “(*)” jiżdied għan-numri ta' referenza 5 u 43.

                              c)

                              In-numru ta' referenza 1 jinbidel b’dan li ġej:

                                          Numru ta' Referenza

                                          Sustanza

                                          L-ogħla konċentrazzjoni awtorizzata

                                          Limitazzjonijiet u rekwiżiti

                                          Kundizzjonijiet dwar l-użu u twissijiet li għandhom jiġu stampati fuq it-tikketta

                                          a

                                          b

                                          c

                                          d

                                          e

                                          “1

                                          Aċidu Benżoiku (CAS No 65-85-0) u l-melħ tas-sodju tiegħu (CAS No 532-32-1)

                                          Prodotti li jitlaħalħu, ħlief prodotti tal-kura tal-ħalq: 2,5 % (aċidu)
                                          Prodotti ta’ kura tal-ħalq: 1,7 % (aċidu)
                                          Prodotti li ma jitlaħalħux: 0,5 % (aċidu)

                                          1a

                                          Mluħa ta' l-aċidu benżoiku għajr dak imniżżel taħt in-numru ta' referenza 1 u l-esteri ta' l-aċidu benżoiku

                                          0,5 % (aċidu)”

                              d)

                              In-numru ta' referenza 8 jinbidel b’dan li ġej:

                                          Numru ta' Referenza

                                          Sustanza

                                          L-ogħla konċentrazzjoni awtorizzata

                                          Limitazzjonijiet u rekwiżiti

                                          Kundizzjonijiet dwar l-użu u twissijiet li għandhom jiġu stampati fuq it-tikketta

                                          a

                                          b

                                          c

                                          d

                                          e

                                          “8

                                          Zinc pyrithione (*)
                                          (CAS No 13463-41-7)

                                          Prodotti tax-xagħar: 1,0 %
                                          Prodotti oħrajn: 0,5 %

                                          Prodotti li jitlaħalħu biss.
                                          Ebda użu fi prodotti għall-iġjene orali.”

                              e)

                              In-numru ta’ referenza 36 jitħassar.

         (1)  Bħala preservattiv, ara l-Anness VI, Parti 1 Nru 3.

         (2)  Biss għal prodotti li jistgħu jintużaw fuq it-tfal taħt it-tliet snin u li jkollhom kuntatt twil mal-ġilda.

         (3)  Bħala preservattiv, ara l-Anness VI, Parti 1 Nru 9.

         (4)  Bħala preservattiv, ara l-Anness VI, Parti 1 Nru 23.

         (5)  Bħala preservattiv, ara l-Anness VI, Parti 1 Nru 8.”


title: It-Tnax-il Direttiva tal-Kunsill rigward il-liġijiet tal-kumpanniji tal-21 ta’ Diċembru 1989 dwar il-kumpanniji privati ta’ membru wieħed b’responsabbilità limitata

text:
Avviż Legali Importanti

|

31989L0667

Official Journal L 395 , 30/12/1989 P. 0040 - 0042 Finnish special edition: Chapter 17 Volume 1 P. 0103  Swedish special edition: Chapter 17 Volume 1 P. 0103

		It-Tnax-il Direttiva tal-Kunsill rigward il-liġijiet tal-kumpannijital-21 ta’ Diċembru 1989dwar il-kumpanniji privati ta’ membru wieħed b’responsabbilità limitata(89/667/KEE)IL-KUNSILL TAL-KOMUNITAJIET EWROPEJ,Wara li kkundisdra t-Trattat li jistabbilixxi l-Komunità Ekonomika Ewropea, u b’ mod partikolari l-Artikolu 54 tiegħu,Wara li kkunsidra l-proposta mill-Kummissjoni [1],B’koperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi ċerti salvagwardi li, għall-protezzjoni ta’ l-interessi tal-membri u ta’ oħrajn, huma mitluba mill-Istati Membri mill-kumpanniji u d-ditti fit-tifsira tat-tieni paragrafu ta’ l-Artikolu 58 tat-Trattat, għandhom ikunu kkoordinati bil-ħsieb li dawn is-salvagwardji jintgħamlu ekwivalenti ġewwa l-Komunità kollha;Billi, f’dan il-kamp, id-Direttivi 68/151/KEE [4] u 78/660/KEE [5], kif l-aħħar emendati bl-Att ta’ l-Adeżjoni ta’ Spanja u l-Portugall, u d-Direttiva 83/349/KEE [6], kif emendata bl-Att ta’ l-Adeżjoni ta’ Spanja u l-Portugall, dwar l-iżvelar, il-validità ta’ l-impejni, in-nullità, il-kontijiet annwali u l-kontijiet ikkonsolidati, japplikaw għal-kumpanniji kollha b’kapital azzjonaeju; billi d-Direttivi 77/91/KEE [7], u 78/855/KEE [8], kif l-aħħar emendati bl-Att ta’ l-Adeżjoni ta’ Spanja u l-Portugall, u d-Direttiva 82/891/KEE [9] dwar il-formazzjoni u l-kapital, l-inkorporazzjonijiet u d-diviżjonijiet japplikaw biss għall-kumpanniji b’responsabbiltà pubblika limitata.Billi l-programm ta’ azzjoni ta’ l-intrapriżi żgħar u ta’ daqs medju (SME) [10] kien approvat mill-Kunsill fir-Riżoluzzjoni tiegħu tat-3 ta’ Novembru 1986;Billi r-riformi fil-leġislazzjoni ta’ ċerti Stati Membri fl-aħħar ftit snin, li jippermettu kumpanniji privati ta’ membru wieħed u b’ responsabbiltà limitata, ħolqu diverġenzi bejn il-liġijiet ta’ l-Istati Membri;Billi huwa importanti li jiġi pprovvdut strument legali li jippermetti l-limitazzjoni tar-responsabbiltà ta’ l-imprenditur individwali ġewwa l-Komunità kollha, mingħajr preġudizzju għal-liġijiet ta’ l-Istati Membri li, f’ċirkostanzi eċċezzjonali, jeħtieġu li dan l-imprenditur ikun responsabbli mill-obbligi ta’ l-impriża tiegħu;Billi kumpannija privata b’responsabbiltà limitata tista’ tkun kumpannija b’membru wieħed miż-żmien tal-formazzjoni tagħha, jew tista’ ssir hekk għaliex l-ishma tagħha jkunu ġew miżmuma minn azzjonist wieħed, billi sakemm isir il-kordinament tad-dispożizzjonijiet nazzjonali dwar il-liġijiet li għandhom x’jaqsmu mal-gruppi, l-Istati Membri jistgħu jistabilixxu ċerti dispożizzjonijiet speċjali u penali għall-każijiet meta persuna naturali tkun il-membru wieħed ta’ numru ta’ kumpanniji jew meta kumpannija b’membru wieħed jew kull persuna oħra legali jkunu l-membri waħdiena ta’ kumpannija; billi l-iskop waħdieni ta’ din id-dispożizzjoni huwa li jitqiesu d-differenzi li bħalissa jeżistu f’ċerti liġijiet nazzjonali; billi, għal dan l-iskop, l-Istati Membri jistgħu f’każijiet speċifiċi jistabilixxu restrizzjonijiet fuq l-użu ta’ kumpanniji b’membru wieħed jew ineħħu l-limiti fuq ir-responsabbiltajiet tal-membri waħdiena; billi l-Istati Membri huma ħielsa li jistabilixxu r-regoli li jkopru r-riskji li jistgħu jippreżentaw il-kumpanniji b’membru wieħed bħala konsegwenza talli għandhom membru wieħed, b’mod partikolari sabiex jiġi żgurat illi jitħallas il-kapital sottoskritt;Billi l-fatt illi l-ishma kollha jkunu ġew miżmuma minn azzjonist wieħed u l-identità tal-membru waħdieni trid tiġi żvelata permezz ta’ dħul f’reġistru aċċessibli għall-pubbliku;Billi d-deċiżjonijiet meħuda mill-membru waħdieni fil-kapaċità tiegħu bħala laqgħa ġenerali jridu jiġu rreġistrati bil-miktub;Billi l-kuntratti bejn membru waħdieni u l-kumpannija tiegħu kif irrapreżentata minnu trid xorta waħda tiġi rreġistrata bil-miktub, safejn u sakemm dawn il-kuntratti ma jkollhomx x’jaqsmu ma’ l-operazzjonijiet korrenti konklużi taħt kondizzjonijiet normali,ADOTTA DIN ID-DIRETTIVA:Artikolu 1Il-miżuri ta’ kordinament stabbiliti f’din id-Direttiva għandhom japplikaw għall-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mat-tipi ta’ kumpanniji li ġejjin:- fil-Ġermanja:Gesellschaft mit beschränkter Haftung,- fil-Belġju:Société privée à responsabilité limitéede besloten vennootschap met beperkte aansprakelijkheid,- fid-Danimarka:l-Anpartsselskaber,- fi Spanja:is-Sociedad de responsabilidad limitada,- fi Franza:Société à responsabilité limitée,- fil-Greċja:Εταιρεία περιορισμένης ευθύνης,- fl-Irlanda:il-Private company limited by shares or by guarantee,- fl-Italja:Società a responsabilità limitata,- fil-Lussemburgu:Société à responsabilité limitée,- fl-Olanda:Besloten vennootschap met beperkte aansprakelijkheid,- fil-Portugall:is-Sociedade por quotas,- fir-Renju Unit:Private company limited by shares or by guarantee.Artikolu 21. Kumpanija jista’ jkollha membru wieħed meta tkun iffurmata u wkoll meta l-ishma tagħha jiġu miżmuma minn persuna waħda (kumpannija b’ membru wieħed).2. L-Istati Membri jistgħu, sakemm isir il-kordinament tal-liġijiet nazzjonali li jkollhom x’jaqsmu ma’ gruppi, jistabilixxu dispożizzjonijiet speċjali għall-każijiet meta:(a) persuna naturali tkun il-membru waħdieni ta’ numru ta’ kumpanniji;(b) kumpannija b’membru wieħed jew kull persuna legali oħra jkunu l-membri waħdieni ta’ kumpannija.Artikolu 3Meta kumpannija ssir kumpannija b’membru wieħed minħabba li l-isħma kollha tagħha jiġu miżmuma minn persuna waħda, dan il-fatt flimkien ma l-identità tal-membru waħdieni, iridu jew jiġu rreġistrati fil-fajl jew imdaħħla fir-reġistru fit-tifsira ta’ l-Artikolu 3(1) u (2) tad-Direttiva 68/151/KEE jew jiġu mdaħħla f’reġistru miżmum mill-kumpannija u aċċessibli għall-pubbliku.Artikolu 41. Il-membru waħdieni għandu jeżerċita l-poteri tal-laqgħa ġenerali tal-kumpannija.2. Id-deċiżjonijiet meħuda mill-membru waħdieni fil-kamp riferit fil-paragrafu 1 għandhom jiġu rreġistrati fil-minuti jew imfassla bil-miktub.Artikolu 51. Il-kuntratti bejn il-membru waħdieni u l-kumpannija tiegħu kif irrapreżentata minnu għandhom jiġu rreġistrati fil-minuti jew imfassla bil-miktub.2. L-Istati Membri ma għandhomx għalfejn japplikaw il-paragrafu 1 għall-operazzjonijiet korrenti konklużi taħt kondizzjonijiet normali.Artikolu 6Meta Stat Membru jippermetti kumpanniji b’membru wieħed kif iddefinit bl-Artikolu 2(1) kif ukoll fil-każ tal-kumpanniji b’responsabbiltà pubblika limitata, għandha tapplika din id-Direttiva.Artikolu 7Stat Membru ma għandux għalfejn jippermetti l-formazzjoni ta’ kumpanniji b’membru wieħed meta l-legiżlazzjoni tiegħu tipprovdi illi imprenditur individwali jista’ jistabbilixxi impriża li r-responsabbiltà għaliha tkun limitata għal somma ddedikata għall-attività ddikjarata, bil-kondizzjoni li jiġu stabbiliti salvagwardji għal dawn l-impriżi li jkunu ekwivalenti għal dawk imposti b’din id-Direttiva jew minn kull dispożizzjoni Kumunitarja li tapplika għall-kumpanniji riferiti fl-Artikolu 1.Artikolu 81. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għalbiex jikkonformaw ma’ din id-Direttiva sa l-1 ta’ Jannar 1992. Għandhom jgħarrfu lill-Kummissjoni b’dan.2. L-Istati Membri jistgħu jipprovdu illi, fil-każ ta’ kumpanniji diġà eżistenti qabel l-1 ta’ Jannar 1992, din id-Direttiva ma għandhiex tapplika sa l-1 ta’ Jannar 1993.3. L-Istati Membri għandhom jikkomunikaw lill-Kummissjoni t-testi tad-dispożizzjonijiet prinċipali ta’ liġijiet nazzjonali li huma jadottaw fil-kamp kopert b’din id-Diretiva.Artikolu 9Din id-Direttiva hija indirizzata lill-Istati Membri.Magħmula fi Brussel, fil-21 ta’ Diċembru 1989.Għall-KunsillIl-PresidentE. Cresson[1] ĠU C 173, tat-2.7.1988, p. 249.[2] ĠU C 96, tas-17.4.1989, p. 92 uĠU291, ta’ l- 20.11.1989. p. 53[3] ĠU C 318, tat-12.12.1988, p. 9.[4] ĠU L 65, ta’ l-14.3.1968, p. 8.[5] ĠU L 222, ta’ l-14.8.1978, p. 11.[6] ĠU L 193, tat-18.7.1983, p. 1.[7] ĠU L 26, tat-30.1.1977, p. 1.[8] ĠU L 295, tal-20.10.1978, p. 36.[9] ĠU L 378, tal-31.12.1982, p. 47.[10] ĠU C 287, ta’ l-14.11.1986, p. 1.--------------------------------------------------